stanford-oval/wikipedia huggingface dataset:
พระราชพิธีบรมราชาภิเษก พุทธศักราช 2562
ของที่ระลึก > เหรียญที่ระลึก

เหรียญกษาปณ์ที่ระลึก
เหรียญทองคำ 99 เปอร์เซ็นต์ ประเภทขัดเงา เส้นผ่าศูนย์กลาง 26 มิลลิเมตร น้ำหนัก 20 กรัม
เหรียญเงิน 92.5 เปอร์เซ็นต์ ประเภทขัดเงา เส้นผ่าศุนย์กลาง 35 มิลลิเมตร น้ำหนัก 22 กรัม
เหรียญโลหะสีขาว หรือ ทองแดงผสมนิกเกิล เส้นผ่าศุนย์กลาง 32 มิลลิเมตร น้ำหนัก 15 กรัม
เหรียญที่ระลึก
เหรียญแพลทินัม เส้นผ่าศูนย์กลาง 60 มิลลิเมตร น้ำหนัก 240 กรัม
เหรียญเงินรมดำพ่นทรายพิเศษ 95 เปอร์เซ็นต์ เส้นผ่าศูนย์กลาง 50 มิลลิเมตร น้ำหนัก 70 กรัม
เหรียญทองแดงรมดำพ่นทรายพิเศษ 95 เปอร์เซ็นต์ เส้นผ่าศูนย์กลาง 50 มิลลิเมตร น้ำหนัก 60 กรัม
ของที่ระลึก > แสตมป์พระราชพิธี

จัดพิมพ์และจำหน่ายโดยบริษัท ไปรษณีย์ไทย จำกัด ใช้เทคนิคเพิ่ม 5 สีบนฟอยล์กระจก (อลูมินเนียมซิลเวอร์ฟอยด์) เป็นครั้งแรกของโลก เพื่อเพิ่มความสวยงามแวววาวให้แก่ภาพบนดวงแสตมป์ พร้อมปั๊มดุนนูนอักษรพระปรมาภิไธย ว.ป.ร. ข้อความชื่อประเทศ ชนิดราคา และองค์พระฉายาลักษณ์ นอกจากนี้ยังมีความพิเศษที่ฉลองพระองค์ ซึ่งได้ใช้สีขาวชนิดพิเศษ เพื่อให้ฉลองพระองค์เป็นสีที่สมจริง โดยแสตมป์เป็นชนิดราคา 10 บาท จัดพิมพ์ทั้งสิ้น 3 ล้านดวง หรือ 3 แสนแผ่น (1 แผ่นมี 10 ดวง)
ของที่ระลึก > ของที่ระลึกอื่นๆ

นอกจากนี้ยังมีเข็มกลัดที่ระลึกตราสัญลักษณ์พระราชพิธีบรมราชาภิเษก พิมพ์ข้อความ “เสด็จออกสีหบัญชร ๖ พฤษภาคม ๒๕๖๒” จัดทำโดยสำนักงานปลัดสำนักนายกรัฐมนตรี จำนวน 100,000 เข็ม และการประปานครหลวงผลิตกระบอกน้ำพลาสติกชนิดพกพาประดับตราสัญลักษณ์พระราชพิธีบรมราชาภิเษก จำนวน 300,000 ใบ มอบให้แก่ประชาชนที่มาร่วมเฝ้าฯ ถวายพระพรชัยมงคล
ของที่ระลึก > เหรียญที่พระราชทานเป็นที่ระลึก

เหรียญเฉลิมพระเกียรติในโอกาสพระราชพิธีบรมราชาภิเษก พระบาทสมเด็จพระปรเมนทรรามาธิบดีศรีสินทรมหาวชิราลงกรณ์ พระวชิรเกล้าเจ้าอยู่หัว 4 พฤษภาคม 2562 (เหรียญบรมราชาภิเษก รัชกาลที่ 10)
มหรสพสมโภช

มหรสพสมโภช เนื่องในโอกาสมหามงคลพระราชพิธีบรมราชาภิเษก พระบาทสมเด็จพระวชิรเกล้าเจ้าอยู่หัว จัดขึ้นช่วงระหว่างวันที่ 22 - 28 พฤษภาคม พ.ศ. 2562 ทั้ง 77 จังหวัดทั่วประเทศ โดยส่วนกลางจัดที่มณฑลพิธีท้องสนามหลวง ภายใต้การควบคุมโดยคณะกรรมการฝ่ายโครงการและกิจกรรมเฉลิมพระเกียรติเนื่องในโอกาสมหามงคลพระราชพิธีบรมราชาภิเษก ร่วมกับกระทรวงวัฒนธรรม จัดขึ้นโดยบูรณาการความร่วมมือกับหน่วยงานภาครัฐ เช่น กระทรวงมหาดไทย กรุงเทพมหานคร และภาคเอกชน
เวทีแบ่งเป็น 2 ส่วน ประกอบด้วย เวทีกลาง ณ ท้องสนามหลวงฝั่งทิศใต้ ติดกับพระบรมมหาราชวัง แสดงตั้งแต่เวลา 18:30 - 21:30 น. ตลอด 7 วัน มีการแสดงที่น่าสนใจ เช่น การแสดงโขน ชุด พระบารมีมิ่งฟ้ารามาวตาร, การละเล่นของหลวง, มหาดุริยางค์สากลรวมใจภักดิ์ ชุด ทศมราชันขวัญหล้า (ดนตรีสากล), มหาดุริยางค์ไทยแห่งรัตนโกสินทร์ (ดนตรีไทย), มหกรรมลูกทุ่งไทยเทิดไท้องค์ราชา, การแสดงละครเพลงในสวนฝัน ผสานใจภักดิ์ ถวายองค์ราชัน นำแสดงโดย นก - สินจัย เปล่งพานิช, โป๊ป - ธนวรรธน์ วรรธนะภูติ, เบลล่า - ราณี แคมเปน และเบิร์ด - ธงไชย แมคอินไตย์ กำกับการแสดงโดย อี๊ด - สุประวัติ ปัทมสูต ศิลปินแห่งชาติ, การแสดงนาฏศิลป์ร่วมสมัยรวมใจภักดิ์ มหกรรมการแสดงนานาชาติเฉลิมพระเกียรติ โดยมี 10 ประเทศเข้าร่วมการแสดง ได้แก่ ประเทศอินโดนีเซีย ประเทศพม่า ประเทศเวียดนาม ประเทศกัมพูชา ประเทศมาเลเซีย ประเทศสิงคโปร์ ประเทศฟิลิปปินส์ ประเทศเกาหลีใต้ ประเทศอินเดีย และประเทศจีน และขบวนอัญเชิญเครื่องราชสักการะจาก 4 ภูมิภาค มหกรรมกลองมิ่งมงคลและการแสดงพื้นบ้าน 4 ภาค เฉลิมพระเกียรติ
ส่วนเวทีย่อยมีจัดไว้ 2 ฝั่ง คือเวทีย่อยฝั่งศาลฎีกา และเวทีย่อยฝั่งมหาวิทยาลัยธรรมศาสตร์ ได้มีจัดแสดงการแสดงของไทย เริ่มแสดงเวลา 17:30 - 18:30 น. มีการแสดง เช่น นาฏยศาลา หุ่นละครเล็ก, โขนสด, กระตั้วแทงเสือ, มหกรรมเพลงพื้นบ้าน ประกอบด้วย ลำตัด เพลงฉ่อย อีแซว เพลงทรงเครื่อง, ละครชาตรี, การแสดงโขนจากหน่วยงานต่างๆ เช่น โรงเรียนสาธิตมหาวิทยาลัยศรีนครินทรวิโรฒ ประสานมิตร, สถาบันคึกฤทธิ์, โรงเรียนอำนวยวิทย์ เป็นต้น นอกจากนี้ยังมีการแสดงหนังใหญ่จากวัดขนอน, หนังตะลุง (ภาคใต้) และหุ่นสายเสมา เป็นต้น
นอกจากนี้ ตลอด 7 วัน ช่วงเวลา 21:30 - 23:00 น. มีการจัดแสดงแสง สี เสียง ม่านน้ำ ไฟประดับ ชุด "แสงแห่งพระมหากรุณาธิคุณปกหล้า" นำเสนอเรื่องราวความงดงามของแม่น้ำเจ้าพระยา สายน้ำแห่งชีวิต และพระมหากรุณาธิคุณของพระบาทสมเด็จพระวชิรเกล้าเจ้าอยู่หัวที่แผ่ไพศาลไปยังพสกนิกรชาวไทยทั่วประเทศให้มีความสงบสุข ร่มเย็น เป็นฉัตรแก้วของปวงประชา ผ่านเทคนิคม่านน้ำและน้ำพุความยาวกว่า 40 เมตร อีกทั้งมีกิจกรรมตลาดวัฒนธรรม สาธิตการทำอาหารและขนมไทย งานมหรสพสมโภชในครั้งนี้มีผู้เข้าชมทั้งชาวไทยและชาวต่างประเทศ และชาวต่างประเทศได้ให้ความสนใจกับเวทีย่อยเป็นอย่างมาก เนื่องจากมีการแสดงพื้นบ้านที่หาชมได้ยาก โดยเฉพาะความงดงามของหุ่นกระบอก, หุ่นละครเล็ก, หนังใหญ่ เป็นต้น
นิทรรศการเฉลิมพระเกียรติ

คณะกรรมการอำนวยการจัดงานพระราชพิธีบรมราชาภิเษก ได้มอบหมายให้กระทรวงวัฒนธรรม ร่วมกับสำนักงานปลัดสำนักนายกรัฐมนตรี จัดนิทรรศการเฉลิมพระเกียรติ พระราชพิธีบรมราชาภิเษก พุทธศักราช 2562 ระหว่างวันที่ 24 ตุลาคม - 11 พฤศจิกายน พ.ศ. 2562 รวมระยะเวลา 19 วัน ที่มณฑลพิธีท้องสนามหลวงฝั่งติดกับพระบรมมหาราชวัง โดยได้มีการเตรียมงานอย่างสมพระเกียรติและยิ่งใหญ่ โดยนำเสนอเนื้อหาของริ้วขบวนพระบรมราชอิสริยยศ เสด็จพระราชดำเนินเลียบพระนครโดยกระบวนพยุหยาตราสถลมารคและกระบวนพยุหยาตราชลมารค หนึ่งเดียวในโลก มีการจัดทำนิทรรศการในรูปแบบสื่อมัลติมีเดีย นำเสนอแบบจำลองเรือพระราชพิธี ทั้ง 52 ลำ แต่ละลำมีขนาดความยาว 3 เมตร ประกอบภาพและเนื้อหาโดยละเอียด และยังได้ขอพระราชทานพระบรมราชานุญาตนำเรือพระที่นั่งจำลองเสมือนจริงจำนวน 4 ลำ ที่เคยจัดแสดงในงานอุ่นไอรัก คลายความหนาว สายน้ำแห่งรัตนโกสินทร์ ได้แก่ เรือพระที่นั่งสุพรรณหงส์ เรือพระที่นั่งนารายณ์ทรงสุบรรณ รัชกาลที่ 9 เรือพระที่นั่งอนันตนาคราช และเรือพระที่นั่งอเนกชาติภุชงค์ มาจัดแสดงร่วมด้วย และยังมีการจัดริ้วขบวนบวงสรวงพระพุทธรูปที่ประดิษฐานบนเรือพระที่นั่งโดยกระบวนพยุหยาตราทางสถลมารค ซึ่งจะอัญเชิญพระพุทธรูปมาประดิษฐานภายในงานนิทรรศการ เพื่อให้ประชาชนสักการะ นอกจากนี้ในช่วงค่ำของทุกวัน จะมีการแสดงม่านน้ำเฉลิมพระเกียรติ วันละ 3 รอบ และการแสดงทางศิลปวัฒนธรรมเฉลิมพระเกียรติอีกด้วย
โรงพยาบาลบุรีรัมย์

| โรงพยาบาลบุรีรัมย์ |
| --- | --- |
Buri Ram Hospital



ประเภท: รัฐ (โรงพยาบาลศูนย์)
ที่ตั้ง: 10/1 ถนนหน้าสถานีรถไฟ ตำบลในเมือง อำเภอเมืองบุรีรัมย์ จังหวัดบุรีรัมย์
ข้อมูลทั่วไป
ก่อตั้ง: 2494
ความร่วมมือ: สำนักวิชาแพทยศาสตร์ มหาวิทยาลัยเทคโนโลยีสุรนารี
ผู้อำนวยการ: นายแพทย์ภูวดล กิตติวัฒนาสาร
จำนวนเตียง: 900 เตียง 
บุคลากร: 2,598 คน
เว็บไซต์: https://brh.moph.go.th
โรงพยาบาลบุรีรัมย์  เป็นโรงพยาบาลศูนย์ประจำจังหวัดบุรีรัมย์ สังกัดสำนักงานปลัดกระทรวงสาธารณสุข
ประวัติ

โรงพยาบาลบุรีรัมย์ เริ่มก่อสร้างด้วยเงินงบประมาณแผ่นดินเมื่อปี พ.ศ. 2494 จำนวนเงิน 600,000 บาท เป็นเรือนคนไข้ขนาด 25 เตียง 1 หลัง โดยเริ่มเปิดบริการตรวจรักษาพยาบาลผู้ป่วยเมื่อวันที่ 10 มีนาคม 2496 ได้รับการยกฐานะเป็นโรงพยาบาลศูนย์ เมื่อวันที่ 29 เมษายน2540 ต่อมาได้ปรับขยายบริการจาก 522 เตียง เป็น 590 เตียง และได้รับการปรับระดับศักยภาพ ของหน่วยบริการสุขภาพ เขตสุขภาพที่ 9 ตามมติที่ประชุม อ.ก.พ. สำนักงานปลัดกระทรวงสาธารณสุข ครั้งที่ 1/2561 เมื่อวันที่ 26 มกราคม 2561 จาก 590 เตียง เป็น 900 เตียง ในปัจจุบัน มีอัตรากำลังรวม ทั้งสิ้น 2,598 คน เป็นข้าราชการ 1,304 คน
พนักงานราชการ 43 คน พนักงานกระทรวงสาธารณสุข 811 คน ลูกจ้างประจำ 62 คน ลูกจ้างชั่วคราว 102 คน ลูกจ้างรายคาบ 276 คน
       โรงพยาบาลบุรีรัมย์มีนายแพทย์ผู้อำนวยการตั้งแต่คนแรกถึงปัจจุบัน จำนวน 16 คน มีรายนามดังนี้
นายแพทย์ปุ่น ปิยะศิลป์ พ.ศ. 2496 - 2497
นายแพทย์นิรันด์ ประภาสวัสดิ์ พ.ศ. 2498 - 2499
นายแพทย์สุจินต์ ผลากรกุล พ.ศ. 2499 - 2502
นายแพทย์ประทีป หุตางกูร (รักษาการแทน) พ.ศ. 2502 - 2505
นายแพทย์สุจินต์ ผลากรกุล พ.ศ. 2506 - 2513
นายแพทย์อาลัย นากะพันธ์ พ.ศ. 2513 - 2537
นายแพทย์อนันต์ อริยะชัยพาณิชย์ พ.ศ. 2537 - 2538
นายแพทย์ปราโมทย์ สุจินพรัหม พ.ศ. 2538 – 2544
นายแพทย์เฉลิมชัย เหล่าพูลสุข พ.ศ. 2544 – 2545
นายแพทย์อนุศักดิ์ ตั้งไพบูลย์ พ.ศ. 2545 - 2548
นายแพทย์บรรเจิด จงเจริญกมล พ.ศ. 2548 – 2550
นายแพทย์พิเชฐ อังศุวัชรากร พ.ศ. 2550 - 2552
นายแพทย์ชลิต ทองประยูร พ.ศ. 2552 - 2556
นายแพทย์จรัญ ทองทับ  พ.ศ. 2556 - 2561
นายแพทย์สมชัย อัศวสุดสาคร พ.ศ. 2561 - 2563
นายแพทย์ภูวดล กิตติวัฒนาสาร พ.ศ. 2563 - ปัจจุบัน
ศูนย์แพทยศาสตรศึกษาชั้นคลินิก โรงพยาบาลบุรีรัมย์

ศูนย์แพทยศาสตรศึกษาชั้นคลินิก โรงพยาบาลบุรีรัมย์ เป็นศูนย์แพทยศาสตรศึกษาชั้นคลินิก สังกัดโรงพยาบาลบุรีรัมย์ กระทรวงสาธารณสุข เป็นสถาบันร่วมผลิตแพทย์กับสำนักวิชาแพทยศาสตร์ มหาวิทยาลัยเทคโนโลยีสุรนารี โดยก่อตั้งเมื่อปี พุทธศักราช 2549 ในเขตภาคตะวันออกเฉียงเหนือ ณ อำเภอเมืองบุรีรัมย์ จังหวัดบุรีรัมย์
ศูนย์แพทยศาสตรศึกษาชั้นคลินิก โรงพยาบาลบุรีรัมย์ > ประวัติ

ตามความตกลงความร่วมมือของกระทรวงสาธารณสุข กับ มหาวิทยาลัยเทคโนโลยีสุรนารี ได้ลงนามความร่วมมือในโครงการร่วมผลิตแพทย์เพิ่มเพื่อชาวชนบท ของสำนักงานบริหารโครงการร่วมผลิตแพทย์เพิ่มเพื่อชาวชนบท กระทรวงสาธารณสุข เมื่อวันที่ 14 กันยายน 2549 ณ มหาวิทยาลัยเทคโนโลยีสุรนารี จังหวัดนครราชสีมา โดยให้โรงพยาบาลบุรีรัมย์และโรงพยาบาลสุรินทร์เป็นสถาบันร่วมผลิตแพทย์กับสำนักวิชาแพทยศาสตร์ มหาวิทยาลัยเทคโนโลยีสุรนารี
เพื่อดำเนินการผลิตแพทย์ตามแผนการลงทุนเสริมสร้างสาธารณสุขแห่งชาติ (พ.ศ. 2549-2552) เป็นโครงการลงทุนขนาดใหญ่ของภาครัฐด้านสาธารณสุข ซึ่งคณะรัฐมนตรีได้มีมติเห็นชอบอนุมัติในหลักการเมื่อวันที่ 21 กุมภาพันธ์ 2549 โดยสำนักวิชาแพทยศาสตร์ มหาวิทยาลัยเทคโนโลยีสุรนารีมีแผนการรับนักศึกษาแพทย์ปีละ 48 คน จนถึงปี พ.ศ. 2553 ในปี พ.ศ. 2554 ปีละ  60 คน และในปี พ.ศ. 2556 เป็นต้นมา ปีละ 80 คน
เพื่อให้การดำเนินงานโครงการร่วมผลิตแพทย์ของโรงพยาบาลบุรีรัมย์เป็นไปด้วยความคล่องตัว  จึงเห็นสมควรจัดตั้งศูนย์แพทยศาสตรศึกษาชั้นคลินิก โรงพยาบาลบุรีรัมย์ เพื่อเป็นสถาบันร่วมผลิตแพทย์กับสำนักวิชาแพทยศาสตร์ มหาวิทยาลัยเทคโนโลยีสุรนารี รองรับการเรียนการสอนในระดับชั้นคลินิกของนักศึกษาแพทย์ ตามหลักสูตรแพทยศาสตรบัณฑิตของมหาวิทยาลัยเทคโนโลยีสุรนารี
ศูนย์แพทยศาสตรศึกษาชั้นคลินิก โรงพยาบาลบุรีรัมย์ > หลักสูตรการศึกษา

ปัจจุบัน ศูนย์แพทยศาสตรศึกษาชั้นคลินิก โรงพยาบาลบุรีรัมย์ จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิต ของสำนักวิชาแพทยศาสตร์ มหาวิทยาลัยเทคโนโลยีสุรนารี ใน 1 หลักสูตร คือ
| ปริญญาตรี | สถาบันอุดมศึกษา |
| --- | --- |
 หลักสูตรแพทยศาสตรบัณฑิต:  มหาวิทยาลัยเทคโนโลยีสุรนารี
ศูนย์แพทยศาสตรศึกษาชั้นคลินิก โรงพยาบาลบุรีรัมย์ > ระยะเวลาในการศึกษา

ใช้ระยะเวลาในการศึกษาตลอดหลักสูตรรวม 6 ปี ดังนี้
| ระดับชั้น | สถานที่ศึกษา |
| --- | --- |
 ระดับชั้นเตรียมแพทยศาสตร์และชั้นปรีคลินิก (ชั้นปี 1 - 3)  ระดับชั้นคลินิก (ชั้นปี 4 - 6):  สำนักวิชาแพทยศาสตร์ มหาวิทยาลัยเทคโนโลยีสุรนารี  ศูนย์แพทยศาสตรศึกษาชั้นคลินิก โรงพยาบาลบุรีรัมย์ -
นอกจากนี้ยังเป็นสถาบันสมทบของคณะแพทยศาสตร์โรงพยาบาลรามาธิบดี มหาวิทยาลัยมหิดล
ศูนย์แพทยศาสตรศึกษาชั้นคลินิก โรงพยาบาลบุรีรัมย์ > การรับบุคคลเข้าศึกษาในหลักสูตรแพทยศาสตรบัณฑิต

ศูนย์แพทยศาสตรศึกษาชั้นคลินิก โรงพยาบาลบุรีรัมย์ รับสมัครเข้าศึกษาในหลักสูตรแพทยศาสตรบัณฑิต โดยวิธีรับตรงผ่านทางสำนักวิชาแพทยศาสตร์ มหาวิทยาลัยเทคโนโลยีสุรนารี ตามประกาศรับตรงประจำปีของมหาวิทยาลัยเทคโนโลยีสุรนารี
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ โรงพยาบาลบุรีรัมย์
| ด ค กสถาบันร่วมผลิตแพทย์แห่งสำนักวิชาแพทยศาสตร์ มหาวิทยาลัยเทคโนโลยีสุรนารี |
| --- | --- | --- |
| โรงพยาบาลมหาวิทยาลัย | โรงพยาบาลมหาวิทยาลัยเทคโนโลยีสุรนารี |  |
| ศูนย์แพทยศาสตรศึกษาชั้นคลินิก | โรงพยาบาลบุรีรัมย์ · โรงพยาบาลสุรินทร์ · โรงพยาบาลชัยภูมิ |  |
อาคารศูนย์แพทยศาสตรศึกษาชั้นคลินิก โรงพยาบาลบุรีรัมย์
ประเทศไทยใน พ.ศ. 2549

เหตุการณ์ที่เกิดขึ้นใน พ.ศ. 2549 (ค.ศ. 2006) ในประเทศไทย เป็นปีที่ 225 แห่งกรุงรัตนโกสินทร์ และเป็นปีที่ 61 ในรัชสมัยของพระบาทสมเด็จพระมหาภูมิพลอดุลยเดชมหาราช บรมนาถบพิตร โดยในปีนี้ได้เกิดเหตุการณ์สำคัญต่าง ๆ รวมถึงมีพระราชพิธีฉลองสิริราชสมบัติครบ 60 ปี และเกิดการทวีความรุนแรงของวิกฤตการทางการเมืองไทยในช่วงปี พ.ศ. 2548 - 2549 ซึ่งทำให้เกิดการรัฐประหารขึ้นเมื่อวันที่ 19 กันยายน
รัฐประหารในประเทศไทย พ.ศ. 2549 กองทัพทหารไทยขอให้ฝูงชนอยู่ในความสงบ
ผู้นำ

พระมหากษัตริย์ : พระบาทสมเด็จพระมหาภูมิพลอดุลยเดชมหาราช บรมนาถบพิตร
สยามมกุฎราชกุมาร: พระบาทสมเด็จพระวชิรเกล้าเจ้าอยู่หัว (ขณะทรงดำรงพระราชอิสริยยศ สมเด็จพระบรมโอรสาธิราช เจ้าฟ้ามหาวชิราลงกรณ สยามมกุฎราชกุมาร ในขณะนั้น)
นายกรัฐมนตรี :
ทักษิณ ชินวัตร (ไทยรักไทย) (จนถึง 19 กันยายน)
สนธิ บุญยรัตกลิน (รัฐประหาร, ผู้ใช้อำนาจ) (19 กันยายน – 1 ตุลาคม)
สุรยุทธ์ จุลานนท์ (รัฐประหาร) (ตั้งแต่ 1 ตุลาคม)
คณะผู้ยึดอำนาจการปกครอง :
คณะปฏิรูปการปกครองในระบอบประชาธิปไตย อันมีพระมหากษัตริย์ทรงเป็นประมุข (19 กันยายน – 1 ตุลาคม)
คณะมนตรีความมั่นคงแห่งชาติ (เริ่ม 1 ตุลาคม)
หัวหน้าคณะปฏิรูปการปกครองในระบอบประชาธิปไตยฯ: สนธิ บุญยรัตกลิน (19 กันยายน – 1 ตุลาคม)
ประธานคณะมนตรีความมั่นคงแห่งชาติ: สนธิ บุญยรัตกลิน (ตั้งแต่ 1 ตุลาคม)
รัฐสภา: สภานิติบัญญัติแห่งชาติ (เริ่ม 11 ตุลาคม)
ประธานสภานิติบัญญัติแห่งชาติ: มีชัย ฤชุพันธุ์ (แต่งตั้ง) (ตั้งแต่ 25 ตุลาคม)
สภาผู้แทนราษฎร: ชุดที่ 22 (ถึง 24 กุมภาพันธ์)
ประธานสภาผู้แทนราษฎร: โภคิน พลกุล (ไทยรักไทย) (จนถึง 24 กุมภาพันธ์)
วุฒิสภา :
ชุดที่ 8 (ถึง 21 มีนาคม)
ชุดที่ 9 (19 เมษายน – 19 กันยายน)
ประธานวุฒิสภา: สุชน ชาลีเครือ (อิสระ) (จนถึง 21 มีนาคม)
ประธานศาลฎีกา :
ชาญชัย ลิขิตจิตถะ (จนถึง 30 กันยายน)
ปัญญา ถนอมรอด (ตั้งแต่ 1 ตุลาคม)
เหตุการณ์ > เมษายน

การเลือกตั้งสมาชิกสภาผู้แทนราษฎรไทยเป็นการทั่วไป เมษายน พ.ศ. 2549
เหตุการณ์ > มิถุนายน

9 มิถุนายน – พระราชพิธีฉลองสิริราชสมบัติครบ 60 ปี
เหตุการณ์ > สิงหาคม

25 สิงหาคม-สุรยุทธ์ จุลานนท์ รักษาการนายกรัฐมนตรีได้ขณะนั้น ได้แบนเกม แกรนด์เธฟต์ออโต: แซนแอนเดรียส์ เนื่องจากมีความรุนแรงมีภาพลามกอนาจารภายในตัวเกม
เหตุการณ์ > กันยายน

19 กันยายน – รัฐประหารในประเทศไทย พ.ศ. 2549
28 กันยายน – ท่าอากาศยานสุวรรณภูมิ เปิดให้บริการอย่างเป็นทางการ
เหตุการณ์ > ธันวาคม

เหตุระเบิดในกรุงเทพมหานคร พ.ศ. 2549
ผู้เกิด > มกราคม

13 มกราคม – ภูริพล บุญสอน นักวิ่งระยะสั้น
ผู้เกิด > มิถุนายน

17 มิถุนายน
ปานตะวัน ธิใจเย็น ฝาแฝดติดกันที่ผ่าตัดแยกแล้วรอดชีวิตคู่แรกของโลก
ปาดวาด ธิใจเย็น ฝาแฝดติดกันที่ผ่าตัดแยกแล้วรอดชีวิตคู่แรกของโลก
ผู้เสียชีวิต > กุมภาพันธ์

12 กุมภาพันธ์ – อุดม อรุณรัตน์ นักดนตรีไทย (เกิด พ.ศ. 2478)
13 กุมภาพันธ์ – กนกพงศ์ สงสมพันธุ์ นักเขียนรางวัลซีไรต์ชาวไทย (เกิด พ.ศ. 2509)
21 กุมภาพันธ์ – ทรงธรรม ปัญญาดี อดีตสมาชิกสภาผู้แทนราษฎรจังหวัดเชียงราย (เกิด พ.ศ. 2474)
24 กุมภาพันธ์ – พระเทพคุณาธาร (อภัย อภโย) พระราชาคณะชาวไทย (เกิด พ.ศ. 2465)
ผู้เสียชีวิต > มีนาคม

28 มีนาคม – โสภา สถาพร นักแสดงชาวไทย (เกิด พ.ศ. 2490)
ผู้เสียชีวิต > เมษายน

5 เมษายน – อัครพล ธนะวิทวิลาศ ดีเจชาวไทย (เกิด พ.ศ. 2514)
7 เมษายน – หม่อมหลวงทวีสันต์ ลดาวัลย์ องคมนตรี (เกิด พ.ศ. 2467)
8 เมษายน – แคล้ว นรปติ อดีตสมาชิกสภาผู้แทนราษฎรจังหวัดขอนแก่น (เกิด พ.ศ. 2460)
13 เมษายน
พระครูอดุลธรรมกิตติ์ (หลวงพ่อกลั่น อคฺคธมฺโม) พระสงฆ์ชาวไทย (เกิด พ.ศ. 2456)
ธรรมนูญ ฤทธิมณี นักวิชาการชาวไทย (เกิด พ.ศ. 2478)
18 เมษายน – ตุ่น โกศัลวิตร ท่านผู้หญิงชาวไทย (เกิด พ.ศ. 2453)
ผู้เสียชีวิต > พฤษภาคม

16 พฤษภาคม – ประยูร กาญจนดุล อดีตปลัดกระทรวงเศรษฐการ (เกิด พ.ศ. 2454)
20 พฤษภาคม – เชิด ทรงศรี นักแสดงชาวไทย (เกิด พ.ศ. 2474)
27 พฤษภาคม – กอบกุล นพอมรบดี สมาชิกสภาผู้แทนราษฎรจังหวัดราชบุรี (เกิด พ.ศ. 2502)
31 พฤษภาคม – อุไรรัตน์ สร้อยมี เหยื่อการค้ามนุษย์ (ไม่ทราบปีเกิด)
ผู้เสียชีวิต > มิถุนายน

6 มิถุนายน – ชูวงศ์ ฉายะบุตร อดีตปลัดกระทรวงมหาดไทย (เกิด พ.ศ. 2479)
ผู้เสียชีวิต > กรกฎาคม

5 กรกฎาคม
ขุนพันธรักษ์ราชเดช (บุตร พันธรักษ์) ตำรวจชาวไทย (เกิด พ.ศ. 2446)
รัตนาภรณ์ อินทรกำแหง นักแสดงชาวไทย (เกิด พ.ศ. 2475)
16 กรกฎาคม – สิปปนนท์ เกตุทัต อดีตรัฐมนตรีหลายกระทรวง (เกิด พ.ศ. 2474)
26 กรกฎาคม – ทวิช กลิ่นประทุม อดีตรองนายกรัฐมนตรี (เกิด พ.ศ. 2473)
ผู้เสียชีวิต > สิงหาคม

9 สิงหาคม – ยก ชูบัว นักแสดงโนราชาวไทย (เกิด พ.ศ. 2465)
13 สิงหาคม – พเยาว์ พูนธรัตน์ นักมวยสากลสมัครเล่นชาวไทย (เกิด พ.ศ. 2499)
ผู้เสียชีวิต > กันยายน

13 กันยายน – พระครูภัทรกิจวิบูล (ก้าน ภทฺทโก) พระสงฆ์ชาวไทย (เกิด พ.ศ. 2462)
29 กันยายน – จุลนภ สนิทวงศ์ ณ อยุธยา องคมนตรี (เกิด พ.ศ. 2472)
ผู้เสียชีวิต > ตุลาคม

9 ตุลาคม – พระมงคลรังษี (สุวัฒน์ จนฺทสุวณฺโณ) พระสงฆ์ชาวไทย (เกิด พ.ศ. 2462)
18 ตุลาคม – พระราชอุดมมงคล (เอหม่อง อุตฺตมรมฺโภ) พระราชาคณะชาวไทย (เกิด พ.ศ. 2453)
19 ตุลาคม – โอสถ โกศิน อดีตรัฐมนตรีว่าการกระทรวงอุตสาหกรรม (เกิด พ.ศ. 2456)
31 ตุลาคม – นวมทอง ไพรวัลย์ นักเคลื่อนไหวชาวไทย (เกิด พ.ศ. 2489)
ผู้เสียชีวิต > พฤศจิกายน

16 พฤศจิกายน – อภิชาติ พัวพิมล นักแสดงชาวไทย (เกิด พ.ศ. 2519)
21 พฤศจิกายน – หม่อมเจ้าอติวงศ์วิวัสวัติ สุริยง (ประสูติ พ.ศ. 2460)
22 พฤศจิกายน – ดรงค์ สิงห์โตทอง อดีตสมาชิกสภาผู้แทนราษฎรจังหวัดชลบุรี (เกิด พ.ศ. 2464)
ผู้เสียชีวิต > ธันวาคม

11 ธันวาคม – หม่อมเจ้ามารยาตรกัญญา ดิศกุล (ประสูติ พ.ศ. 2445)
22 ธันวาคม – ปิยะพันธ์ สนิทวงศ์ ณ อยุธยา ศิลปินแห่งชาติ (เกิด พ.ศ. 2477)
24 ธันวาคม – พระพรหมจริยาจารย์ (สมุท รชตวณฺโณ) พระราชาคณะชาวไทย (เกิด พ.ศ. 2463)
ผู้เสียชีวิต > ไม่ทราบวัน

ไพรัช เพิ่มฉลาด นักดนตรีชาวไทย (เกิด พ.ศ. 2490)
ดูเพิ่ม

มิสไทยแลนด์ยูนิเวิร์ส 2549
พระมหาพิชัยราชรถ

| พระมหาพิชัยราชรถ |
| --- | --- |
พระมหาพิชัยราชรถ (รหัส 9780)
ภาพรวม
เริ่มผลิตเมื่อ: พ.ศ. 2338 (จำนวน 1 องค์)   ในรัชสมัยพระบาทสมเด็จพระพุทธยอดฟ้าจุฬาโลกมหาราช
ผู้ออกแบบ: ช่างสิบหมู่   ภายใต้การกำกับดูแลของกรมศิลปากร
ตัวถังและช่วงล่าง
ประเภท: ราชรถ
โครงสร้าง: ทรงบุษบก ย่อมุมไม้สิบสอง หลังคาซ้อน 5 ชั้น
มิติ
ความยาว: 18 เมตร (เฉพาะตัวรถ 14.10 เมตร)
ความกว้าง: 4.85 เมตร
ความสูง: 11.20 เมตร
น้ำหนัก: 13.70 ตัน
ระยะเหตุการณ์
รุ่นต่อไป: พระเวชยันตราชรถ   ราชรถน้อย
พระมหาพิชัยราชรถ เป็นราชรถที่พระบาทสมเด็จพระพุทธยอดฟ้าจุฬาโลกมหาราช โปรดเกล้าฯ ให้สร้างขึ้นเมื่อปี พ.ศ. 2338  มีขนาดกว้าง 4.85 เมตร ความยาวรวมงอนรถ 18.00 เมตร (ความยาวเฉพาะตัวรถ 14.10 เมตร) สูง 11.20 เมตร น้ำหนัก 13.70 ตัน ปัจจุบันใช้กำลังพลฉุดชักจากกรมสรรพาวุธทหารบก 216 นาย
เมื่อแรกสร้างนั้นโปรดให้สร้างขึ้นเป็นราชรถขนาดใหญ่ตามโบราณราชประเพณีที่เคยมีมาแต่ครั้งกรุงศรีอยุธยา เพื่อเชิญพระบรมอัฐิสมเด็จพระปฐมบรมมหาชนกออกถวายพระเพลิง ณ พระเมรุมาศท้องสนามหลวง ในปี พ.ศ. 2339 หลังจากนั้นเมื่อสมเด็จพระเจ้าพี่นางเธอ เจ้าฟ้ากรมพระเทพสุดาวดี สิ้นพระชนม์ในปี พ.ศ. 2342 ก็โปรดให้อัญเชิญพระโกศทรงบนพระมหาพิชัยราชรถออกพระเมรุอีกครั้ง และนับจากนั้นพระมหาพิชัยราชรถเชิญพระโกศพระบรมศพพระมหากษัตริย์ พระบรมราชินี และพระบรมวงศ์ชั้นสมเด็จเจ้าฟ้าในสมัยต่อ ๆ มา
พระมหาพิชัยราชรถ ใช้เชิญพระโกศทรงพระบรมอัฐิสมเด็จพระปฐมบรมมหาชนกเป็นพระองค์แรก และเชิญพระบรมโกศทรงพระบรมศพพระบาทสมเด็จพระจุลจอมเกล้าเจ้าอยู่หัวเป็นพระองค์สุดท้ายก่อนบูรณะใหญ่ ส่วนครั้งล่าสุดใช้พระมหาพิชัยราชรถเชิญพระโกศทรงพระศพสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี
จนถึงปัจจุบันได้มีการเชิญพระมหาพิชัยราชรถในงานพระบรมศพและพระศพต่าง ๆ แล้วจำนวน 24 ครั้ง (ไม่นับครั้งที่เชิญพระเวชยันตราชรถใช้งานแต่ให้ออกนามว่าพระมหาพิชัยราชรถในหมายกำหนดการ) นอกจากนี้ พระมหาพิชัยราชรถยังใช้เชิญพระโกศประกอบพระอิสริยยศของพระมหากษัตริย์หรือพระราชวงศ์ที่พระบรมศพหรือพระศพไม่ได้ประทับในพระโกศอีกด้วยอีก 3 พระองค์ คือ พระบรมศพสมเด็จพระศรีนครินทราบรมราชชนนี, พระศพสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ และพระบรมศพพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ภายหลังการเชิญออกประดิษฐานพระโกศพระบรมศพพระบาทสมเด็จพระจุลจอมเกล้าเจ้าอยู่หัวแล้วก็มิได้เชิญออก แม้จะมีการบูรณปฏิสังขรณ์ด้วยการเพิ่มล้ออีก 1 ล้อ เพื่อรับน้ำหนัก และซ่อมแซมเพื่อความสวยงาม โดยมีการเชิญพระเวชยันตราชรถออกใช้การแทน แต่ให้ขนานนามราชรถตามหมายกำหนดการว่าพระมหาพิชัยราชรถ จนกระทั่งในงานพระราชพิธีถวายพระเพลิงพระบรมศพสมเด็จพระศรีนครินทราบรมราชชนนี ในปี พ.ศ. 2539 จึงได้มีการบูรณะพระมหาพิชัยราชรถครั้งใหญ่โดยกรมสรรพาวุธทหารบก และเชิญออกใช้การอีกครั้งหนึ่ง
ปัจจุบันพระมหาพิชัยราชรถได้เก็บรักษาไว้ ณ โรงราชรถ พิพิธภัณฑสถานแห่งชาติ พระนคร กรุงเทพมหานคร
การเชิญพระโกศพระบรมศพและพระศพ

พ.ศ. 2339 เชิญพระบรมโกศพระบรมอัฐิสมเด็จพระปฐมบรมมหาชนก
พ.ศ. 2342 เชิญพระโกศทรงพระศพสมเด็จพระเจ้าพี่นางเธอ เจ้าฟ้ากรมพระเทพสุดาวดี ในรัชกาลที่ 1
พ.ศ. 2355 เชิญพระบรมโกศทรงพระบรมศพพระบาทสมเด็จพระพุทธยอดฟ้าจุฬาโลกมหาราช
พ.ศ. 2361 เชิญพระบรมโกศทรงพระบรมศพสมเด็จพระบวรราชเจ้ามหาเสนานุรักษ์
พ.ศ. 2368 เชิญพระบรมโกศทรงพระบรมศพพระบาทสมเด็จพระพุทธเลิศหล้านภาลัย
พ.ศ. 2369 เชิญพระบรมโกศทรงพระบรมศพสมเด็จพระอมรินทราบรมราชินี
พ.ศ. 2376 เชิญพระบรมโกศทรงพระบรมศพสมเด็จพระบวรราชเจ้ามหาศักดิพลเสพ
พ.ศ. 2380 เชิญพระบรมโกศทรงพระบรมศพสมเด็จพระศรีสุลาลัย พระบรมราชชนนีในรัชกาลที่ 3
พ.ศ. 2380 เชิญพระบรมโกศทรงพระบรมศพสมเด็จพระศรีสุริเยนทราบรมราชินี
พ.ศ. 2382 เชิญพระบรมโกศทรงพระบรมศพสมเด็จพระเจ้าบรมวงศ์เธอ เจ้าฟ้ากุณฑลทิพยวดี พระมเหสีในรัชกาลที่ 2
พ.ศ. 2395 เชิญพระบรมโกศทรงพระบรมศพพระบาทสมเด็จพระนั่งเกล้าเจ้าอยู่หัว
พ.ศ. 2395 เชิญพระบรมโกศทรงพระบรมศพสมเด็จพระนางเจ้าโสมนัสวัฒนาวดี ในรัชกาลที่ 4
พ.ศ. 2405 เชิญพระบรมโกศทรงพระบรมศพสมเด็จพระเทพศิรินทราบรมราชินี ในรัชกาลที่ 4
พ.ศ. 2409 เชิญพระบรมโกศทรงพระบรมศพพระบาทสมเด็จพระปิ่นเกล้าเจ้าอยู่หัว
พ.ศ. 2412 เชิญพระบรมโกศทรงพระบรมศพพระบาทสมเด็จพระจอมเกล้าเจ้าอยู่หัว
พ.ศ. 2424 เชิญพระบรมโกศทรงพระบรมศพสมเด็จพระนางเจ้าสุนันทากุมารีรัตน์ พระบรมราชเทวี
พ.ศ. 2429 เชิญพระโกศทรงพระบรมศพกรมพระราชวังบวรวิไชยชาญ
พ.ศ. 2437 เชิญพระบรมโกศทรงพระบรมศพสมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร
พ.ศ. 2443 เชิญพระบรมโกศทรงพระบรมศพสมเด็จพระบรมราชมาตามหัยิกาเธอ กรมพระยาสุดารัตน์ราชประยูร
พ.ศ. 2454 เชิญพระบรมโกศทรงพระบรมศพพระบาทสมเด็จพระจุลจอมเกล้าเจ้าอยู่หัว
พ.ศ. 2539 เชิญพระบรมโกศประกอบพระราชอิสริยยศสมเด็จพระศรีนครินทราบรมราชชนนี
พ.ศ. 2551 เชิญพระโกศประกอบพระอิสริยยศสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
พ.ศ. 2555 เชิญพระโกศทรงพระศพสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี
พ.ศ. 2560 เชิญพระบรมโกศประกอบพระบรมราชอิสริยยศพระบาทสมเด็จพระมหาภูมิพลอดุลยเดชมหาราช บรมนาถบพิตร
ระเบียงภาพ

แบบจำลองพระมหาพิชัยราชรถ ขนาดสัดส่วน 1:10
พระมหาพิชัยราชรถทรงพระโกศประกอบพระอิสริยยศพระศพ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ พ.ศ. 2551
พระมหาพิชัยราชรถทรงพระโกศพระศพสมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี พ.ศ. 2555
ดูเพิ่ม

ภาพกระบวนเชิญพระบรมศพสมเด็จพระเพทราชา
| ด ค กพิพิธภัณฑสถานแห่งชาติ พระนคร |
| --- | --- | --- |
| อาคารจัดแสดง |  หมู่พระวิมาน  พระที่นั่งอิศราวินิจฉัย  พระที่นั่งพุทไธสวรรย์  พระที่นั่งศิวโมกข์พิมาน  พระที่นั่งอิศเรศราชานุสรณ์  พระที่นั่งคชกรรมประเวศ  พระที่นั่งมังคลาภิเษกและพระที่นั่งเอกอลงกฎ  ตำหนักแดง  เก๋งนุกิจราชบริหาร  ศาลาสำราญมุขมาตย์  ศาลาลงสรง  โรงราชรถ  |  |
| โบราณวัตถุที่สำคัญ |  พระพุทธสิหิงค์  ศิลาจารึกหลักที่ 1  พระที่นั่งราเชนทรยาน  พระมหาพิชัยราชรถ  พระเวชยันตราชรถ  ราชรถน้อย  พระยานมาศสามลำคาน  ส่วนองค์ท่อนบนของพระโพธิสัตว์อวโลกิเตศวร  |  |
พระราชวังปฐมนคร

| พระราชวังปฐมนคร |
| --- | --- |
พระราชวังปฐมนคร ถ่ายในสมัยรัชกาลที่ 4
th
ที่มา: เมืองนครปฐม
ข้อมูลทั่วไป
สถานะ: ถูกรื้อถอน
ประเภท: พระราชวัง
ที่ตั้ง: ตำบลพระปฐมเจดีย์ อำเภอเมืองนครปฐม
เมือง:  นครปฐม
ประเทศ:  ไทย
พิกัด:  13°49′14″N 100°03′45″E﻿ / ﻿13.82056°N 100.06250°E﻿ / 13.82056; 100.06250
เริ่มสร้าง: พ.ศ. 2396
รื้อถอน: ไม่ปรากฏ
พระราชวังปฐมนคร ตั้งอยู่ที่บริเวณพระปฐมเจดีย์ อำเภอเมืองนครปฐม จังหวัดนครปฐม สันนิษฐานว่าสร้างราว พ.ศ. 2396 ในสมัยพระบาทสมเด็จพระจอมเกล้าเจ้าอยู่หัว ซึ่งพระองค์ทรงเคยใช้เป็นพระตำหนักพักแรม เมื่อครั้งทรงเดินทางมาสักการะพระปฐมเจดีย์ รวมทั้งเมื่อครั้งบูรณะปฏิสังขรณ์องค์พระปฐมเจดีย์ใหม่
สถาปัตยกรรม

เป็นสถาปัตยกรรมแบบตึกคล้าย ๆ กับยุโรปโดยประกอบด้วยพระที่นั่ง พระตำหนัก โรงช้าง โรงม้า และอื่น ๆ ปัจจุบันเหลือแค่ฐานขององค์พระที่นั่ง